
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Τροποποίηση του εγκεκριμένου ρυμοτομικού σχεδίου 
Αθηνών και καθορισμός ειδικών όρων και περιορι¬ 
σμών δόμησης. 1 

Έγκριση πολεοδομικής μελέτης τμημάτων των πολεο- 
δομικών ενοτήτων 6 και 7 του Δήμου Αμαρουσίου 
(Ν. Αττικής). 2 

ΑΠΟΦΑΣΕΙΣ 

Χαρακτηρισμός ως διατηρητέων των κτιρίων που βρί¬ 
σκονται εντός του ρυμοτομικού σχεδίου του Δήμου 
Πατρέων (Ν. Αχαΐας) και καθορισμός ειδικών όρων 


και περιορισμών δόμησης αυτού. 3 

Τροποποίηση ρυμοτομικού σχεδίου πόλεως Κατερίνης 
ενότητας Ανδρομάχης Ν. Πιερίας στο ΟΤ 6. 4 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Π) 

Τροποποίηση του εγκεκριμένου ρυμοτομικού σχεδίου 
Αθηνών και καθορισμός ειδικών όρων και περιορισμών 
δόμησης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 3,9 και 70 του Ν. Δ/τος της 
17.7.1923 «Περί σχεδίων πόλεων κ.λπ.» (Α' 228) όπως 
μεταγενέστερα τροποποιήθηκαν και συμπληρώθηκαν. 

2. Τις διατάξεις του άρθρου 4 του Ν. 1577/1985 «Γενι¬ 
κός Οικοδομικός Κανονισμός» (Α' 210). 

3. Τις διατάξεις της παρ. 1 (εδ. ιδ) του άρθρου 23 του Ν. 
1558/1985 «Κυβέρνηση και Κυβερνητικά Όργανα» (Α' 
137). 

4. Τις διατάξεις του άρθρου 2 παρ. α του Π. Δ/τος 183/ 
1986 «Έγκριση τροποποιήσεων σχεδίων πόλεων και κα¬ 
θορισμός όρων και περιορισμών δόμησης από τους νομάρ¬ 
χες» (Α' 70). 

5. Τις διατάξεις του άρθρου 29Α του Ν. 1558/1985 


όπως αυτό προστέθηκε με το άρθρο 27 του Ν. 2081 /1992 
(Α' 154). 

6. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του κρατικού προϋπολογι¬ 
σμού (ως και η από 19.11.1992 σχετική βεβαίωση του 
Υπουργείου Περιβάλλοντος Χωροταξίας και Δημοσίων 
Έργων). 

7. Την Υ 1958/1992 απόφαση του Πρωθυπουργού και 
του Υπουργού Περιβάλλοντος Χωροταξίας και Δημοσίων 
Έργων «Ανάθεση αρμοδιοτήτων στους Υφυπουργούς Πε¬ 
ριβάλλοντος Χωροταξίας και Δημοσίων Έργων Χρήστο 
Κατσιγιάννη και Γεώργιο Βουλγαράκη» (Β' 744). 

8. Τις 23/1990, 544/1990 και 1037/1991 γνωμοδοτή¬ 
σεις του δημοτικού συμβουλίου Αθηναίων. 

9. Την 339/1991 γνωμοδότηση του Κεντρικού Συμβου¬ 
λίου Χωροταξίας Οικισμού και Περιβάλλοντος. 

10. Τις 192/1992 και 8/1993 γνωμοδοτήσεις του Συμ¬ 
βουλίου της Επικράτειας, με πρόταση του Υφυπουργού 
Περιβάλλοντος Χωροταξίας και Δημοσίων Έργων, αποφα¬ 
σίζουμε: 

Άρθρο 1 

1. Εγκρίνεται η τροποποίηση του εγκεκριμένου ρυμοτο¬ 
μικού σχεδίου Αθηνών, στο τμήμα της πόλης, που έχει χα- 
ρακτηρισθεί ως παραδοσιακό, με το από 21.9.1979 Π. Δ/ 
γμα «περί χαρακτηρισμού ως παραδοσιακού τμήματος της 
πόλεως των Αθηνών (Ιστορικό Κέντρο)» (Δ' 567) και ειδι¬ 
κότερα στην περιοχή που περικλείεται από τις οδούς Σα- 
χτούρη, Διπύλου, Πλατείας Ελευθερίας και Κραναού με: 

α. Τη μετατροπή του χώρου με στοιχεία Α, Β, Β', Γ, Δ, Ε, 
Ζ, Η, θ, Α από χώρο σχολείου σε οικοδομήσιμο. 

β. Τη διατήρηση του με στοιχεία Α", ί, α, π, Α" τμήματος 
κτιρίου που χαρακτηρίσθηκε διατηρητέο με την 72777/ 
5593/8.11.1989 απόφαση του Υπουργού Περιβάλλοντος 
Χωροταξίας και Δημοσίων Έργων (Δ' 700) και σε βάθος 
τέσσαρα και πενήντα εκατοστά του μέτρου (4,50 μ.) από 
την οικοδομική γραμμή. 

γ. Τη δυνατότητα κατεδάφισης του με στοιχεία α, β, γ, 
γ', Κ, ε, Κ", I, ί, α τμήματος (υπογείου, ισογείου και α' ορό¬ 
φου) του ως άνω κτιρίου, που αποχαρακτηρίστηκε με την 
73090/4215/6.7.1992 απόφαση του Γ ενικού Γ ραμματέα 
Υπουργείου Περιβάλλοντος Χωροταξίας και Δημοσίων 
Έργων (Δ' 781) όπως οι παραπάνω ρυθμίσεις (α, β και γ) 
φαίνονται στο σχετικό πρωτότυπο διάγραμμα σε κλίμακα 
1:200 που θεωρήθηκε από τον Προϊστάμενο της Διεύθυν- 

σης Τοπογραφικών Εφαρμογών με την 7875/1993 πράξη 
του και που αντίτυπό του σε φωτοσμίκρυνση δημοσιεύεται 
με το παρόν διάταγμα. 

Αρθρο 2 

Στην περιοχή, της οποίας τροποποιείται το σχέδιο με το 
άρθρο 1 του παρόντος διατάγματος, τροποποιούνται και οι 
όροι και περιορισμοί δόμησης ως εξής: 

1. Στο οικόπεδο ιδιοκτησίας ΚΟΡΕΛΚΟ Α.Ε. που περι- 
γράφεται με στοιχεία Α, θ, Α', Ν, Μ, Λ, Κ, Ξ, Ο, Η', θ', Β', 
Β, Α, όπως φαίνεται στο ίδιο ως άνω διάγραμμα ισχύουν τα 
παρακάτω: 

α. Κατασκευή κτιρίου που αποτελείται από τα κατω¬ 
τέρω τμήματα. 

αΐ. Τμήμα κτιρίου δύο ορόφων και μεσοπατώματος με 
κάλυψη 90% του οικοπέδου και μέγιστο επιτρεπόμενο 
ύψος εννέα (9) μέτρα συμπεριλαμβανομένης και της στέ¬ 
γης με αφετηρία μέτρησης υψών κατά Γ.Ο.Κ./1985. 

Παράλληλα με την οικοδομική γραμμή και επί των οδών 
Σαχτούρη, Διπύλου και Πλατείας Ελευθερίας και σε πλά¬ 
τος τεσσάρων και πενήντα εκατοστών (4,50 μ.) κατα¬ 
σκευάζεται ζώνη κτιρίου με νεοκλασσικές όψεις. Η ζώνη 
αυτή της νεοκλασσικής αναπαράστασης διακόπτεται από 
τμήματα μεταλλικά πλάτους δύο (2) μέτρων περίπου ώστε 
να μην υπάρχει η μονότονη επανάληψη του νεοκλασσικού 
ύφους επιτυγχάνοντας κατ’ αυτό τον τρόπο την αναπαρα¬ 
γωγή του πολεοδομικού ιστού της περιοχής και ιδιαίτερα 
της πλατείας. Μεταξύ της ζώνης και του υπόλοιπου κτι¬ 
ρίου μεσολαβεί λωρίδα πλάτους δύο (2) μέτρα κατά μήκος 
ενός εσωτερικού περιμετρικού διαδρόμου καλυμένου με 
γυάλινη οροφή. 

α2. Τμήμα κτιρίου ύψους είκοσι (20) μέτρων υπεράνω 
του προηγουμένου τμήματος, ώστε το συνολικό μέγιστο 
επιτρεπόμενο ύψος του κτιρίου να μην ξεπερνά τα είκοσι 
εννέα (29) μέτρα, μετρούμενο από την αφετηρία μέτρη¬ 
σης που αναφέραμε προηγούμενα. 

Η καλυπτόμενη επιφάνεια από το τμήμα αυτό δεν πρέ¬ 
πει να ξεπερνά το 50% του οικοπέδου και πρέπει να απέ¬ 
χει τουλάχιστον τρία (3) μέτρα από το όριο του οικοπέδου 
υπό στοιχεία Λ, Κ, Ξ, Ο, Η', θ'. 

Το τμήμα αυτό πρέπει να κατασκευασθεί σε εσοχή από 


τις οικοδομικές γραμμές των γύρω οδών Σαχτούρη, Διπύ¬ 
λου και Πλατείας Ελευθερίας τουλάχιστον έξι και πενήντα 
εκατοστά του μέτρου (6,50 μ.). 

Τα παραπάνω τμήματα αΐ και α2 προορίζονται για τη 
χρήση ιδιωτικής σχολής. 

β. Κατασκευή έξι υπόγειων ορόφων με κάλυψη 100% 
προοριζομένων για υπόγειο χώρο στάθμευσης αυτοκινή¬ 
των. 

Τα παραπάνω ισχύουν υπό την προϋπόθεση ότι το υπό 
κατασκευή κτίριο δεν υπερβαίνει τον ισχύοντα συντελε¬ 
στή δόμησης και συντελεστή όγκου του οικοπέδου και ότι 
τηρούνται οι διατάξεις του άρθρου 9 παρ. 6 «ΓΟΚ/1985» 
(περί ιδεατού στερεού). 

2. Στο χώρο με στοιχεία Α', Η, Ζ, Ε, Δ, Γ, θ', Η’, Ο, Ξ, Κ, 
Λ, Μ, Ν, Α' και κατά μήκος των οδών Κραναού και Πλα¬ 
τείας Ελευθερίας όπως φαίνεται στο διάγραμμα του άρ¬ 
θρου 1 του παρόντος διατάγματος ορίζονται τα εξής: 

Η δημιουργία χαμηλής σε ύψος ζώνης παράλληλα με 
την οικοδομική γραμμή των οδών Κραναού και Πλατείας 
Ελευθερίας. Συγκεκριμένα το υπό ανέγερση κτίριο πρέπει 
να έχει μέγιστο ύψος εννέα (9) μέτρα σε ζώνη πλάτους 
6,50 μέτρα από την οικοδομική γραμμή. Ο υπόλοιπος 
όγκος του κτιρίου πρέπει να τοποθετηθεί σε εσοχή και σε 
απόσταση 6,50 μέτρα από την οικοδομική γραμμή. Επίσης 
το συνολικό ύψος του κτιρίου δεν πρέπει να υπερβεί τα εί¬ 
κοσι εννέα (29) μέτρα. 

Αρθρο 3 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υφυπουργό Περιβάλλοντος Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 28 Απριλίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΧΡΗΣΤΟΣ ΚΑΤΣΙΓΙΑΝΝΗΣ 

Έγκριση πολεοδομικής μελέτης τμημάτων των πολεοδο- 

μικών ενοτήτων 6 και 7 του Δήμου Αμαρουσίου (Ν. Ατ¬ 
τικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 6 (παρ. 1,4, 5 και 6) και 7 
(παρ. 1,2 και 4) του Ν. 1337/1983 «Επέκταση των πολεο- 
δομικών σχεδίων, οικιστική ανάπτυξη και σχετικές ρυθμί¬ 
σεις» (Α' 33), όπως το άρθρο 6 τροποποιήθηκε με την παρ. 
2 του άρθρου 8 του Ν. 1512/1985 «Τροποποίηση και συ¬ 
μπλήρωση πολεοδομικών διατάξεων, ρύθμιση συναφών 
θεμάτων και θεμάτων του Ταμείου Νομικών» (Α' 4). 

2. Τις διατάξεις του άρθρου 3 του Ν. Δ/τος της 
17.7.1923 «Περί σχεδίων πόλεων κ.λπ.» (Α' 228) όπως 
μεταγενέστερα τροποποιήθηκαν και συμπληρώθηκαν. 

3. Τις διατάξεις των άρθρων 6, 7, 8 και 9 του Ν. 1577/ 
1985 «Γενικός Οικοδομικός Κανονισμός» (Α' 210) όπως 
τροποποιήθηκαν με το άρθρο 13 (παρ. 1, 2, 3) του Ν. 
1647/1986 «Οργανισμός Κτηματολογίου και Χαρτογρα¬ 
φήσεων Ελλάδας (Ο.Κ.Χ.Ε.) και άλλες σχετικές διατάξεις» 
(Α' 141) και το άρθρο 1 (παρ. 3, 4) του Ν. 1772/1986 
«Τροποποίηση διατάξεων του Ν. 1577/1985 «ΓΟΚ» και 
άλλες σχετικές διατάξεις» (Α' 91). 

4. Τις διατάξεις της παρ. 1 (εδ. ιδ) του άρθρου 23 του Ν. 
1558/1985 «Κυβέρνηση και Κυβερνητικά Όργανα» (Α' 
137). 

5. Την Υ 1958/1992 απόφαση του Πρωθυπουργού και 
του Υπουργού Περιβάλλοντος Χωροταξίας και Δημοσίων 
Έργων «Ανάθεση αρμοδιοτήτων στους Υφυπουργούς Πε¬ 
ριβάλλοντος Χωροταξίας και Δημοσίων Έργων Χρήστο 
Κατσιγιάννη και Γεώργιο Βουλγαράκη» (Β' 744). 

6. Τις 103571 /7467/17.12.1991 απόφαση του Υπουρ¬ 
γού Περιβάλλοντος Χωροταξίας και Δημοσίων Έργων 
«Έγκριση Γενικού Πολεοδομικού Σχεδίου (Γ.Π.Σ.) του Δή¬ 
μου Αμαρουσίου (Ν. Αττικής)» (Δ' 968) (διόρθωση 835/Δ7 
1992). 

7. Την 68195/3136/1991 απόφαση του Υπουργού Πε¬ 
ριβάλλοντος Χωροταξίας και Δημοσίων Έργων «Χαρακτη¬ 
ρισμός ως πυκνοδομημένων των πολεοδομικών ενοτήτων 
6 και 7 του Δήμου Αμαρουσίου (Ν. Αττικής)». 

8. Την 68196/3137/1991 απόφαση του Υπουργού Πε¬ 
ριβάλλοντος Χωροταξίας και Δημοσίων Έργων «Έγκριση 
πολεοδομικής προμελέτης των πολεοδομικών ενοτήτων 6 
και 7 του Δήμου Αμαρουσίου (Ν. Αττικής)». 

9. Τις 2/1992 και 291 /1992 γνωμοδοτήσεις του Δημο¬ 
τικού Συμβουλίου Αμαρουσίου. 

10. Την 1/συν. 38/19.11.1992 γνωμοδότηση του Συμ¬ 
βουλίου Χωροταξίας Οικισμού και Περιβάλλοντος Νομαρ¬ 
χίας Ανατολικής Αττικής. 

11. Την 1596/1990 απόφαση του Συμβουλίου της Επι- 
κρατείας. 

12. Τις διατάξεις του άρθρου 29Α του Ν. 1558/1985 
όπως αυτό προστέθηκε με το άρθρο 27 του Ν. 2081/1992 
(Α' 154) και το γεγονός ότι από τις διατάξεις αυτού του δ/ 
τος δεν προκαλείται δαπάνη σε βάρος του κρατικού προϋ¬ 
πολογισμού. 

13. Την 134/1993 γνωμοδότηση του Συμβουλίου της 
Επικράτειας, με πρόταση του Υφυπουργού Περιβάλλο¬ 
ντος Χωροταξίας και Δημοσίων Έργων, αποφασίζουμε: 


Αρθρο 1 

Εγκρίνεται το πολεοδομικό σχέδιο τμημάτων των πολε¬ 
οδομικών ενοτήτων «6» και «7» του Δήμου Αμαρουσίου (Ν. 
Αττικής) που έχουν χαρακτηρισθεί ως πυκνοδομημένα με 
την 68195/3136/1991 απόφαση του Υπουργού Περιβάλ¬ 
λοντος Χωροταξίας και Δημοσίων Έργων με τον καθορι¬ 
σμό οικοδομήσιμων χώρων και κοινοχρήστου χώρου όπως 
οι ρυθμίσεις φαίνονται στα τρία (3) σχετικά πρωτότυπα 
διαγράμματα σε κλίμακα 1:1000 που θεωρήθηκαν από 
τον Προϊστάμενο της Διεύθυνσης Τοπογραφικών Εφαρ¬ 
μογών με την 57547/1993 πράξη του και που αντίτυπά 
τους σε φωτοσμίκρυνση δημοσιεύονται με το παρόν διά¬ 
ταγμα. 

Αρθρο 2 

Εγκρίνεται όπως διατυπώνεται στα επόμενα άρθρα ο 
πολεοδομικός κανονισμός των περιοχών των οποίων το 
πολεοδομικό σχέδιο εγκρίνεται με το άρθρο 1 του παρό¬ 
ντος. 

Αρθρο 3 

Στην παραπάνω περιοχή καθορίζονται κατά τομείς Β και 
Γ όπως φαίνονται στα σχετικά διαγράμματα οι εξής χρή¬ 
σεις: 

Α. Τομέας Β 

Στους οικοδομήσιμους χώρους που εμπίπτουν στον το¬ 
μέα Β επιτρέπονται οι χρήσεις γενικής κατοικίας όπως 
προσδιορίζονται από το άρθρο 3 του από 23.2.1987 Π. Δ/ 
τος (Δ' 166) και ειδικότερα: 

- κατοικία 

- ξενώνες μέχρι 20 κλίνες 

- εμπορικά καταστήματα και γραφεία η συνολική μεγί¬ 
στη επιφανεία και των δύο αυτών χρήσεων αθροιστικά δεν 
μπορεί να υπερβαίνει σε κάθε οικόπεδο τα 80 τ.μ. 

- κτίρια εκπαίδευσης 

- θρησκευτικοί χώροι 

- κτίρια κοινωνικής πρόνοιας 

- αθλητικές εγκαταστάσεις 

- κτίρια και γήπεδα στάθμευσης. 

Β. Τομέας Γ 

Στους οικοδομήσιμους χώρους που εμπίπτουν στον το¬ 
μέα Γ επιτρέπονται οι χρήσεις Πολεοδομικού Κέντρου, 
όπως προσδιορίζονται από το άρθρο 4 του ίδιου ως άνω Π. 
Δ/τος με εξαίρεση τα πρατήρια βενζίνης (που επιτρέπο¬ 
νται μόνο στα οικόπεδα που έχουν πρόσωπο επί της Λεω¬ 
φόρου Κηφισίας) και τις εγκαταστάσεις μέσων μαζικών 
μεταφορών. 

Αρθρο 4 

Στο πρόσωπο των οικοπέδων, οικοδομημένων ή μη, που 
βρίσκονται στην περιοχή της οποίας εγκρίνεται το πολεο¬ 
δομικό σχέδιο με το άρθρο 1 του παρόντος, επιβάλλεται 
προκήπιο πλάτους τριών (3), τεσσάρων (4), πέντε (5), 
οκτώ (8) και δέκα (10) μέτρων όπως φαίνεται στα ίδια δια¬ 
γράμματα. 

Άρθρο 5 

Τα ελάχιστα όρια εμβαδού και προσώπου καθώς και οι 
λοιποί όροι και περιορισμοί δόμησης των οικοπέδων καθο¬ 
ρίζονται ως εξής: 

1. Ελάχιστο πρόσωπο: είκοσι (20,00) μέτρα. 

Ελάχιστο εμβαδόν: χίλια (1.000,00) τ. μέτρα υπό τις 

προϋποθέσεις ότι: 

α) στο οικοδομήσιμο τμήμα του οικοπέδου εγγράφεται 
κάτοψη κτιρίου με: 

ελάχιστη επιφάνεια πενήντα (50) τ.μ. και 

ελάχιστη πλευρά πέντε (5) μέτρα και 

β) τα οικόπεδα δεν δημιουργήθηκαν από κατάτμηση 
που έγινε κατά παράβαση των διατάξεων του από 
22.6.1983 Π. Δ/τος (Δ' 284). 

2. Μέγιστο ποσοστό κάλυψης των οικοπέδων: εβδομή¬ 
ντα τοις εκατό (70%) της επιφανεΐας τους. 

3. Συντελεστής δόμησης: 

- για τμήμα του οικοπέδου μέχρι 500 τ.μ.: οκτώ δέκατα 

(0,8) 

- για τμήμα του οικοπέδου από 500 τ.μ. και άνω: έξι δέ¬ 
κατα (0,6). 

4. Μέγιστο επιτρεπόμενο ύψος των κτιρίων: δώδεκα 
μέτρα (12,00 μ.). 

5. Οι εκσκαφές θεμελίων και οι διανοίξεις τάφρων για 
έργα ύδρευσης, αποχέτευσης κ.λπ. γίνονται με την επί¬ 
βλεψη της Β' Εφορείας Προϊστορικών και Κλασσικών Αρ¬ 
χαιοτήτων Αττικής. 


Άρθρο 6 

Οι εκδοθείσες άδειες και διοικητικές πράξεις του Πολε- 
οδομικού Γ ραφείου Δήμου Αμαρουσίου (Ν. Αττικής) για 
την περιοχή «Άγιος θωμάς» εκτελούνται ή αναθεωρού¬ 
νται εφόσον δεν αντιβαίνουν στις διατάξεις του παρόντος 
διατάγματος. 

Άρθρο 7 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υφυπουργό Περιβάλλοντος Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 28 Απριλίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΟΝ ΕΡΓΟΝ 

ΧΡΗΣΤΟΣ ΚΑΤΣΙΠΑΝΝΗΣ 

ΑΠΟΦΑΣΕΙΣ 

Αριθ. 58759/2378 (3) 

Χαρακτηρισμός ως διατηρητέων των κτιρίων που βρίσκο¬ 
νται εντός του ρυμοτομικού σχεδίου του Δήμου Πα- 

τρέων (Ν. Αχαΐας) και καθορισμός ειδικών όρων και πε¬ 
ριορισμών δόμησης αυτού. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 
1577/1985 «Γενικός Οικοδομικός Κανονισμός» (Α' 210) 
όπως τροποποιήθηκαν με το άρθρο 1 (παρ. 1 και 2) του Ν. 
1772/1986 «Τροποποίηση διατάξεων του Ν. 1577/1985 
«ΓΟΚ» και άλλες σχετικές διατάξεις» (Α’ 91). 

2. Την Υ 1958/1992 απόφαση του Πρωθυπουργού και 
του Υπουργού Περιβάλλοντος Χωροταξίας και Δημοσίων 
Έργων «Ανάθεση αρμοδιοτήτων στους Υφυπουργούς Πε¬ 
ριβάλλοντος Χωροταξίας και Δημοσίων Έργων Χρήστο 
Κατσιγιάννη και Γεώργιο Βουλγαράκη» (Β' 744). 

3. Την 67598/758/16.6.1992 απόφαση του Υφυπουρ¬ 
γού Περιβάλλοντος Χωροταξίας και Δημοσίων Έργων 
«Μεταβίβαση αρμοδιοτήτων του Υφυπουργού Περιβάλλο¬ 
ντος Χωροταξίας και Δημοσίων Έργων στο Γενικό Γραμ- 
ματέα, στους Γ ενικούς Διευθυντές και στους Προϊσταμέ¬ 
νους Διευθύνσεων και Τμημάτων του Υπουργείου Περι¬ 
βάλλοντος Χωροταξίας και Δημοσίων Έργων» (Β' 435). 

4. Τις διατάξεις της παρ. Β του άρθρου 1 του Π. Δ/τος 
28/5.2.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος Χωροταξίας και Δημοσίων Έργων» (Α' 9). 

5. Την από 20.11.1992 αιτιολογική έκθεση της Διεύ¬ 
θυνσης Πολεοδομικού Σχεδιασμού - Τμήμα Παραδοσια¬ 
κών Οικισμών. 

6. Την υπ’ αριθ. 98428/8.12.1992 σύμφωνη γνώμη της 
ενδιαφερομένης Αικατερίνης Σωτηρακοπούλου. 

7. Το γεγονός ότι παρήλθε άπρακτη η προθεσμία που 
προβλέπεται από την παρ. 2 του άρθρου 4 του Ν. 1577/ 

1985 «ΓΟΚ» (Α' 210) χωρίς να περιέλθουν στη Διεύθυνση 
Πολεοδομικού Σχεδιασμού - Τμήμα Παραδοσιακών Οικι¬ 
σμών τυχόν αντιρρήσεις των υπολοίπων ενδιαφερομέ¬ 
νων. 

8. Τις διατάξεις του άρθρου 29Α του Ν. 1558/1985 
όπως αυτό προστέθηκε με το άρθρο 27 του Ν. 2081/1992 
(Α' 154) και το γεγονός ότι από τις κανονιστικές διατάξεις 
αυτής της απόφασης δεν προκαλείται δαπάνη σε βάρος 
του κρατικού προϋπολογισμού και ειδικότερα του οικείου 
Ο.Τ.Α., αποφασίζουμε: 

1. Χαρακτηρίζονται ως διατηρητέα πέντε (5) κτίρια που 
βρίσκονται εντός του ρυμοτομικού σχεδίου του Δήμου Πα- 
τρέων (Ν. Αχαΐας) και ειδικότερα στην περιοχή Αγυιάς 
όπως αυτά αναφέρονται αριθμημένα στον παρακάτω πί¬ 
νακα και φαίνονται με μαύρη σκιαγράφιση και αντίστοιχη 
αρίθμηση στο σχετικό πρωτότυπο διάγραμμα σε κλίμακα 
1:5.000 που θεωρήθηκε από τον Προϊστάμενο της Διεύ¬ 
θυνσης Τοπογραφικών Εφαρμογών με την 58759/2378/ 

1993 πράξη του και που αντίτυπό του σε φωτοσμίκρυνση 
δημοσιεύεται με την παρούσα απόφαση ως εξής: 


ΠΙΝΑΚΑΣ ΚΤΙΡΙΩΝ 

1. Κορίνθου 276 

2. Κορίνθου 278 

3. Πραξιτέλους 2 Αγυιά Πατρέων 

4. Πατρέως 40 

5. Πατρέως 42 

2. Διατηρητέο χαρακτηρίζεται το αρχικό κτίριο και οι 
εναρμονιζόμενες σ’ αυτό μετεγενέστερες προσθήκες όχι 
όμως και τα κάθε είδους υπάρχοντα προσκτίσματα που 
αλλοιώνουν τη μορφή του. 

Ο καθορισμός των προσκτισμάτων και οι επεμβάσεις 
που γίνονται σε αυτά πραγματοποιείται από την Επιτροπή 
Πολεοδομικού και Αρχιτεκτονικού Ελέγχου (Ε.Π.Α.Ε.). 

3. Στα χαρακτηριζόμενα διατηρητέα κτίρια απαγορεύε¬ 
ται κάθε αφαίρεση, αλλοίωση ή καταστροφή των επί μέ¬ 
ρους αρχιτεκτονικών ή διακοσμητικών στοιχείων τους. 

4. Επιτρέπεται η επισκευή, ο εκσυγχρονισμός των εγκα¬ 
ταστάσεων, η στατική ενίσχυση, η εσωτερική διαρρύθμιση 
των κτιρίων, εφόσον δεν αλλοιώνεται ο αρχιτεκτονικός χα¬ 
ρακτήρας τους και δεν θίγονται τα διατηρητέα στοιχεία 
τους. 

5. α) Αιτήσεις για ανέγερση νέων κτιρίων στα οικόπεδα ή 
προσθήκες στα διατηρητέα κτίρια αποστέλλονται από την 
Πολεοδομική Υπηρεσία στην αρμόδια Δ/νση του Υπουρ¬ 
γείου Περιβάλλοντος Χωροταξίας και Δημοσίων Έργων με 
γνώμη της ΕΠΑΕ για ειδικές ρυθμίσεις σύμφωνα με την 
παρ. 2 του άρθρου 4 του Ν. 1577/1985 «Περί ΓΟΚ» εφό¬ 
σον δεν παραπλάπτονται τα διατηρητέα κτίρια και ο χώρος 
που τα περιβάλλει. 

β) Κατ’ εξαίρεση από το προηγούμενο εδάφιο επιτρέ¬ 
πονται προσθήκες περιορισμένων διαστάσεων εφόσον 
κριθούν απαραίτητες για τη λειτουργική εξυπηρέτηση του 
κτιρίου μετά από έγκριση της Επιτροπής Πολεοδομικού 
και Αρχιτεκτονικού Ελέγχου (ΕΠΑΕ). 

6. α) Απαγορεύεται η τοποθέτηση φωτεινών επιγραφών 
ή διαφημίσεων στα χαρακτηριζόμενα ως διατηρητέα κτί¬ 
ρια. Επιτρέπονται μόνο οι περιορισμένων διαστάσεων επι¬ 
γραφές που πληροφορούν για τυχόν χρήση των κτιρίων. 

β) Κατ' εξαίρεση επιτρέπεται η τοποθέτηση φωτεινών 
επιγραφών στο ισόγειο καταστημάτων που αναφέρονται 
αποκλειστικά στο όνομα και στο αντικείμενο των εργασιών 
τους. Οι φωτεινές επιγραφές στο ισόγειο των καταστημά¬ 
των έχουν χρώμα λευκό ή κίτρινο σταθερό και συνεχές και 
αποτελούνται από μεμονωμένα στοιχεία, γράμματα, αριθ¬ 
μούς έστω και αν τοποθετούνται στις προσθήκες. 

7. Για οποιαδήποτε επέμβαση στο εξωτερικό και εσω¬ 
τερικό των διατηρητέων κτιρίων καθώς και για την τοπο¬ 
θέτηση επιγραφών, απαιτείται η έγκριση της Επιτροπής 
Πολεοδομικού και Αρχιτεκτονικού Ελέγχου (Ε.Π.Α.Ε.). 

8. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Απριλίου 1993 

Με εντολή Υφυπουργού 
Η Γ ενική Γ ραμματέας 

ΕΛΣΑ ΠΑΠΑΔΗΜΗΤΡΙΟΥ 

Αριθ. 10556 (4) 

Τροποποίηση ρυμοτομικού σχεδίου πόλεως Κατερίνης 
ενότητας Ανδρομάχης Ν. Πιερίας στο ΟΤ 6. 

Ο ΝΟΜΑΡΧΗΣ ΠΙΕΡΙΑΣ 
Έχοντας υπόψη: 

1. Τις διατάξεις του από 17.7.1923 Ν.Δ. «περί σχεδίων 
πόλεων και κωμών του Κράτους», όπως τροποποιήθηκε 
και συμπληρώθηκε μεταγενέστερα. 

2. Τις διατάξεις του Ν. 3200/55 «περί διοικητικής απο- 
κεντρώσεως», όπως τροποποιήθηκαν και συμπληρώθη¬ 
καν μεταγενέστερα με το Ν.Δ. 532/70. 

3. Τις διατάξεις του Α.Ν. 314/68, όπως τροποποιήθη¬ 
καν και συμπληρώθηκαν με το Ν.Δ. 1018/71. 

4. Τις διατάξεις του Π.Δ. 183/86 (ΦΕΚ 70/Α ). 

5. Την 6797/20.1.88 (ΦΕΚ 100 Δ79.2.88) απόφαση 
Νομάρχη με την οποία εγκρίθηκε η αναθεώρηση του Ρ.Σ. 
οικισμού Ανδρομάχης Ν. Πιερίας. 

6. Τις με αριθμ. 208/92 και 253/92 αποφάσεις του Δ.Σ. 
Κατερίνης με τις οποίες γνωμοδοτεί υπέρ της γενικής 
αναθεώρησης του εγκεκριμένου Ρ.Σ. 

7. Το από 2.12.92 πρακτικό του ΣΧΟΠ με το οποίο γνω¬ 
μοδοτεί υπέρ της τροποποίησης μόνο στο ΟΤ 6 του υπάρ- 


χοντος σχεδίου λόγω του κατεπείγοντος ώστε να δοθεί η 
νέα γέφυρα του πέλεκα στην κυκλοφορία και συγκεκρι¬ 
μένα όσον αναφορά τη διαπλάτυνση της Εθν. οδού κατά 
2,5 μ. στην υπ’ αριθμ. 13 ιδιοκτησία του ΟΤ 6. 

8. Την ένσταση του Στεφανίδη Νικολάου, αποφασί¬ 
ζουμε: 

Εγκρίνουμε την τροποποίηση του ρυμοτομικού σχεδίου 
πόλεως Κατερίνης ενότητας Ανδρομάχης στο ΟΤ 6 και 
συγκεκριμένα τη διαπλάτυνση της Εθνικής οδού κατά 2,5 
μ. στην υπ’ αριθμ. 13 ιδιοκτησία στην ανατολική πλευρά 
του ΟΤ 6 υλοποιημένη από την ευθυγραμμία 1 -2 (πρασιά 
4 μ.) όπως φαίνεται στο συνημμένο διάγραμμα που συνο¬ 
δεύει την παρούσα. 

Από τις διατάξεις αυτής της απόφασης δεν προκαλείται 
δαπάνη σε βάρος του κρατικού προϋπολογισμού και του 
προϋπολογισμού του οικείου Ο.Τ.Α. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη, 31 Δεκεμβρίου 1992 
Ο Νομάρχης 

ΞΕΝΟΦΩΝ ΣΤΕΡΓΙΑΔΗΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 










